Dream Gap -21

ඈන්ගෙ හිටගෙන ඉන්න පෙනුම අපි හැමෝටම පේනව.ඒ මැද්දෙන් එයා කතා කරනව ආයිමත්.

ඒව හරි වික්ටර්.අපි හැමෝටම තියෙනවනෙ අදුරු පැතිකඩක්.එහෙම නැති කෙනෙක් ඉන්නව කියල කියනව නම් ඒක බොරුවක්.එතැන තියෙන වැදගත් දේ තමයි අපි හැමෝටම එක එක මට්ටම්වලින් ඒක තියෙන එක.

සමහරුන්ට පුළුවන් ඒක පාලනය කරගන්න.සමහරුන්ට බැහැ.ඒක එහෙම පුළුවන් වුනානං අපි අද මෙතැන ඉන්නෙ නෑනේ.ඒකනෙ අපි ප්‍රශ්න  විසදගන්න මෙතැනට ඇවිල්ල ඉන්නෙ.හරි.අපි පස්සෙ විසදුම් එකින් එකට යමු.දැන් අංක දෙක.

ඈන් හරි ලස්සනට වික්ටර්ව බැලන්ස් කරල උරහිසට තට්ටුවක් එහෙම දාල කූල් ඩවුන් කලා.

ඊට මෙහා පැත්තෙ හිටියේ කොණ්ඩය ජෙල් ගාල උඩට ස්පයික් කරල හදපු   කොල්ලෙක්.දිග දණහිස ලගට වැටෙන ටෝගො එකක් වගෙ කර පැත්තට කපපු ටී ශර්ට් එකක් ගහල කොට කලිසමක් ඇදල හිටියෙ.පොර දෙතුන් වතාවක් කැස්සා.ඊට පස්සෙ වටපිට බලල කතාව පටන්ගත්තා.

මම කෙවින්.මට ගර්ල් කෙනෙක් ඉන්නව මිශෙල් කියල.අපි ලිවිං ටුගෙදර් ඉන්නෙ දැන් අවුරුදු දෙකක ඉදල.අපි අපේම කියල හැන්ඩ් කාෆ්ටි සහ කාඩ් එම්බෝස් කරන බිස්නස් එකක් කරගෙන යනව. ගිය සමර් එක වෙනකමි කිසිම අවුලක් තිබුණෙ නැහැ අපි අතර.හදිස්සියෙ අයර්ලන්තයෙ ඉදල මිශෙල්ගෙ පරණ බෝයි ඒ කියන්නෙ එක්ස් අපි දෙන්නට හම්බවුණා.ඒ තමා නේතන්.

 නේතන් හරි ෆනී ගායි කෙනෙක්.පරණ වගෙ සම්බන්ධයක් නේතන් සහ මිශෙල් අතර නෑ ඒ වෙද්දී .හැබැයි දෙන්න යහළුවො වගෙ ඉන්නෙ.ඒ හිංදම මමත් නේතන් එක්ක ෆිට් වුණා.නිතර නිතර අපි ට්‍රිප් ගියා.එලියට ඩේට්වලට ගියා.පස්සෙ නේතන් වැඩ වගයකට කියල අපෙ ගෙවල් ලගම තැනක නැවතුනා.දවසක් රෑක අපි අපෙ ගෙදර සෙට් වෙලා හොදටම අපි බිව වෙලාවක අපි තුන්දෙනා අතර ත්‍රීසම් එකක් වුණා. ඒක බිව්වට අපි තුන්දෙනාගෙන්ම කැමැත්තෙන් වුණෙ.මම මිශෙල් එක්කත් මිශෙල් නේතන් එක්කත් හිටියට පස්සෙ මම නේතන් එක්කත් ඒම හැසිරුනා එදා.ඊට කලින් මට ගායිස්ල ගැන එහෙම අදහසක්වත් ඇවිල්ල නැහැ.ඒත් එදායින් පස්සෙ මට මිශෙල්ට වඩා නේතන් ව දැනෙනවා.නේතන් ත් මට මැසේජ් කරනවා.මිශෙල් නැති වෙලාවට මාව කිස් කරනවා වගෙ දේවල් කරා.මිශෙල් ට අනුව  එදා දේ එක සිද්ධියක් විතරයි වගෙ එයා ඉන්නෙ.එයා ඊට පස්සෙ වෙනද විදිහටම මා එක්ක ඉන්නව.නේතන් එක්කත් කතාබහ කරල ඉන්නව.ඒත් එයාට හොරෙන් මට සහ නේතන් ට දෙන්නටම දැන් අපි අපිවම වැඩි වැඩියෙන් ඔින වගෙ දැනෙනව.මම නේතන් එක්ක ඊට පස්සෙ සෑහෙන වතාවක් මිශෙල් ට හොරෙන් මිශෙල් නැති වෙලාවක අපෙ ගෙදරදිම ඒම හැසිරුනා.දැන් අපි දෙන්නට  එික පුරුද්දක් වෙලා.නැතුවම බෑ.බැදපු හස්බන්ඩ්ල දෙන්නෙක් වගෙ හැසිරෙන්නේ.කොටින්ම කීවොත් මිශෙල් සහ මම අතරට වඩා සෑහෙන දේ සෙක්ෂුවලි හැම විදිහටම හැම ඉරියව්වකටම හරියන්න නේතන් සහ මම අතර මේ කාලයෙදි වෙලා තියෙනවා.නේතන් මගෙ ඇග ගැනත් මම නේතන් ගෙ ඇග ගැනත් හැම අගලම නොදන්නා දෙයක් නැති තරම්.ඒත් මට මිශෙල්ට පිටුපාල හැමදාම මේක ඉස්සරහට කරන්න  බැහැ.ඒත් මට නේතන් ව අතාරින්නත් බෑ.ගිය සතියෙ නේතන් තමන්ගේ බොඩි එකෙ පිටට පේන්නැති ඇතුලෙ තැනක ටැටූ එකක් ගහල මට පෙන්නුව.ඒක සිම්බල් එකක් වගෙ ගහල තියෙන්නෙ N&K කියල.එයා කියනව අපි දෙන්නම මිශෙල්ට නොකිය අයර්ලන්තය ට යමු මිශෙල්ට කියන්න එයාටත් බෑ එහෙම දේකට මුණ දෙන්න කියල.ඒත් මම කරන දේ මට හිතාගන්න බැහැ.මගෙ ව්‍යාපාරය ඔහෙ තිබුන එකක්.ඒකෙ අදහස මගෙ වුනාට ගොඩගත්තෙ මිශෙල්.එදා අරම දෙයක් හැගීම් වැඩිවෙල බීව වෙලාවක වුනාට එයා ආදරය මට.එයා හැම වෙලාවම කියන දෙයක් තමයි අතීතය කියන්නෙ අතීතය කියන එක.නේතන්  එක්ක ආය ප්ලග් වෙන්න එයා කැමති නෑ.ඒක මම හොදටම දන්නව.මේ තත්ත්වය උඩ මම මොකක්ද කරන්නෙ..

මිනිස්සු පැටලිච්ච සම්බන්ධතා නිසා කොච්චර අවුලෙන් අවුලට පත්වෙල ඉන්නවද කියන එකට හොදම උදාහරණයක් කෙවින් ගෙ කතාව කියල මට හිතුන.ඒක කියද්දි එකපාරටම ඩිලාන් ගෙ රූපය මගෙ ඔළුවෙ ඇදිල ආය මැකිල ගියා.

අපේ ජීවිතවල වෙන වෙනස්කම් එක්ක කාලයකදි දැනෙන අය කාලයකදි අපිට දැනෙන්නෙ නෑ.එහෙම කියල පරණ අය අමතක කරන්න බෑ.ඔයාගෙ ඒ අදහසට මම එකගයි.ඔිනම දේකට විසදුමක් තියෙනව.ඒක අපි හොයාගනිමු.හරි.අංක තුන.

ඈන් අත්දෙක දික්කරල කෙවින් ගෙ කතාවට පස්සෙ එහෙම කිව්වෙ විශ්වාසයකින්..

දිග කඩාවැටෙන කොණ්ඩයකට මල් කූරක් ගහල තනි නිල්පාට දිග ගවුමක් ඇදගෙන හිටිය  ඒ ගර්ල් හරිම චාමි.හැබැයි අඩන්න ඔන්න මෙන්න තමයි හිටියෙ.නැගිටින්න ඕන නැතත් ඉදගෙන කතාව කියන්න පුළුවන් වුනත් එයා නැගිට්ට.

මම රාධා.ඉන්දියාවෙන් මෙහෙට ඇවිල්ල දැන් මෙහෙ පවුලක ලමයි බලාගන්න එක තමයි කරන්නෙ.මෙහෙදි මට මුනගැහුන කෙනෙක් එක්ක මම කසාද බැන්දා.හැබැයි මම පොඩිකාලෙ තාත්තගෙන් සෑහෙන ගුටිකෑව කෙනෙක්.තාත්ත ට ඕන වුනා මාව ඩොක්ට කෙනෙක් කරන්න.ඒත් මට ඩොක්ට කෙනෙක් තියා එිකෙ මුලික දේවල් වත් බෑ.මම එච්චරකට සංවේදී අදක්ෂ කෙනෙක්.මම ඉගෙනගන්න බැරි කෙනෙක්.එතකොට හැමදාම ලකුණු අඩුනිසා මම හොදටම තාඩන පීඩනවලට ලක්වුණා.මාව බේරගන්න එවෙලට එන අම්මට පවා තාත්ත ගැහුව.මාව අපචාරයට ලක්කලෙ නැතත් මාව ඇදුම් ගලවල හොදටම ගැහුව රහස් ප්‍රදේශවලට පවා වැදෙන විදිහට.පස්සෙ හාට් ඇටෑක් එකකින් එයා මැරුන.එයා මැරිල ටික කලකින් අම්මත් මැරුන.මම කෙයා ගිවර් කෝස් එකක් කරා.ඊට පස්සෙ මම වැඩ කරපු පවුල පිටින්ම එංගලන්තයට ආවා.එයාලගෙ ලමයි මට කිට්ටු නිසා එයාලගෙ කරුනාවන්තකමට එයාල මාවත් එක්කගෙනම මෙහෙ ආවා.මෙහෙදි මට දෙවි කෙනෙක් වගෙ හොද මනුස්සයෙක් හම්බවුණා .අපි බැන්දා.ඒත් මට එයා එක්ක සෙක්ෂුවලි එකතුවෙන්න බෑ.මට අරක හැමවෙලේම මතක් වෙනව.ඒ වෙලාවට කොච්චර උත්සාහ කරත් මම අඩාගෙන කාමරයෙන් එලියට යනව.මම ලමයිට හරි ආදරෙයි.මගෙ හස්බන්ඩ්ත් එහෙමයි.ඒත් අපට කවදාවත් ලමයි හදන්න බැරිවේද කියල මට බයයි.පස්සෙ හස්බන්ඩ් ම  තමයි කිව්වෙ එහෙනං ඔයා මෙහෙ කවුන්සිලිං වත් යන එක හොදයි කියල.

රාධා ආය අඩන්න ගත්තා.ඇන් එයාගෙ මුණට එබුණා.

ඔයාට ඕන නම් ඇතිතරං අඩන්න.ඒත් ඔයා දැනටම හොද තැනකට ඇවිල්ල යි ඉන්නෙ.අනික ඕක විසදගන්න පුළුවන් හෙමිහිට.අපිට ලිහාගන්න පුළුවන් ගැටලුවක් දිහා හෙමිහිට බැලුවම.හරි.සන්සුන් වෙන්නකො.   

එහෙම කියල ඈන් හතරවෙනිය දිහා බැලුව.තට්ටයක් තිබ්බ තරබාරු කොට්ට ගෙඩියක් වගෙ මනුස්සයෙක් රැවුල කරකවල අපි දිහා බැලුවා.

මම ටෝනි.මගෙ වයිෆ් මරියා.එයා මැරුන ගිය අවුරුද්දෙ.ඒ වෙනකම් මගෙ ජීවිතයෙ එයා කොහොම හිටියද කියන එක ඇත්තටම මට දැනුනෙ එයා මැරුනට පස්සෙ.මම තනිකරම ඩ්‍රග්ස් වලට ඇබ්බැහි වුණා.දෙපාරක් පුනරුත්ථාපනය කරා.ඊට පස්සෙත් මට ඩ්‍රග්ස් ගන්න ඔින වුනත් තවත් ඒකෙන් මට ඔින දේ හම්බවෙන්නෙ නැති බව තේරුනා.ඊට පස්සෙ මම ක්ලබ්වලට ගෑනු හොයාගෙන යන තැනට පත්වුණා.සමහර දවස්වල මම එන්නෙ පහුවදා.මම පේන්ටර් කෙනෙක්.රස්සා කීපයකින්ම මාව දොට්ට දැම්මා.ඒත් මට රෑ වෙද්දී කවුරුහරි හොයාගෙන යන්නම ඔින.වයිෆ් සහ මම අතර අමතක කරන්න බැරි ලිංගික තත්ත්වයක් තිබුණෙ නෑ.ඒක එක පාට් එකක් විතරයි.හැබැයි මට හිතෙනව එයා ගියාට පස්සෙ පිට ගෑනු අයගෙන් මම මොනව හරි හොයනවද කියලත්.කෙනෙක් මගෙන් බදින්නැත්තෙ ආය ඇයි ඇහුවොත් සමහරවිට මම තව සම්බන්ධයකට යන්න තියෙන බය හිංද කියල කියන්නත් පුළුවන් එක අතකට.ඒත් මගෙ මේ පුරුද්ද නිසා දැන් මට මාවම තිත්ත වෙලා.ඒත් හවස් වෙද්දී මගෙ ඇදෙ ඉදගෙන ඉන්න හරි කවුරුහරි නොදන්නම කෙනෙක් හරි මට ඕන.ඒ පාළුවද මගෙ නරක පුරුදද.හරියට කියන්න මම දන්නෑ.මමත් කැමති ලස්සන හොද ජීවිතයකට ආය යන්න.ඒත් මට තේරෙන්නෑ එහෙම ආය කරන්නෙ කෝමද කියලවත්.
සෑහෙන නිශ්ශබ්දතාවක්  පැතිරුනා.ටෝනිගෙ කතාව අපි හැමෝටම පොදු හිංදද මන්ද.අපිත් කැමති නෙ ලස්සන ජීවිතයකට.ඒත් අපෙ මේ නරක පුරුදු නිසා ඇත්තටම අපට ඒක අනාගතයෙ අහිමි වෙයිද.

ඈන් කතා කරන්න ගත්තා.

ටෝනි එහෙම වෙන්නෑ.ඔයාට විතරක් නෙවෙ මේ හැමෝටම පුළුවන් ලස්සන ජීවිතයකට යන්න.අපි එහෙම කරමු.ඉස්සරහට එකපාරටම නෙවෙයි ටික ටික කරල අන්තිමට එතැනට එමු.හරි.පහ කවුද.

මම ලගින්ම  මෙහා පැත්තෙ හිටපු කෙනා දිහා මම බැලුවෙ දැනුයි.මට මෙයාව කොහෙදි හරි දැකල තියෙන පුරුද්දක් තිබුනත් ඒ කොහේද කියන එක එකපාරටම ඔළුවට ආවෙ නෑ.කැරලි කොණ්ඩයක් තිබුණෙ.ඒක උරහිස් දෙපැත්තට වැටිල තිබ්බා.තනි සුදුපාට ඇදුමක් ඇදල හිටියෙ.ඇස්දෙක මාරම දිගයි.දිග උල් මුණක් තිබුණෙ.

ගායිස් මම එමිලියානෝ.ඔයාල සමහරවිට මාව දන්නව ඇති සමහරවිට නොදන්නවත් ඇති.හැබැයි ගොඩක් අය දන්නව  ඇති.බ්‍රිටන්වල ඉටැලියන් නිව්ස් එකෙ ඉන්⁣නෙ මම.

ඔහෝ.ඒකයි මේ.ලස්ලෝ හැම චැනල් එකකම නිව්ස් මාරු කර කර බලන නිසා මට මෙයාව මතක ඇත්තෙ ටීවි එක දාපු වෙලාවක. මෙයා තරුවක්.අනික හැන්ඩ්සම් ඇත්තටම.ආය මම පියවි ලෝකෙට ආවා මෙයා ආය කතා කරන්න ගත්ත නිසා.

මගෙ ගැටලුව සමහරවෙලාවට මටම හිතෙනව ගැටලුවක් ද කියලත්.මට එක එක එෆෙයා තිබිල තියෙනවා.බොරු කියන්න ඕන නෑ.පිරිමි ගැහැණු ට්‍රාන්ස් ඔය හැම වර්ගයම අය එක්ක මම යාළු වෙල තියෙනව වගේම එයාල එක්ක එකට ඉදලත් තියෙනවා.මගෙ ප්‍රශ්නය මම කාලයකට එක්කෙනෙයි තෝරගන්නෙ.එහෙම තෝරගත්තම   පිස්සුවෙන් වගෙ එයා පස්සෙන් යනවා.එයාව කොහොමහරි මගෙ ඇදට ගන්න තැනට වැඩ කරනවා.කාලයක් එයා එක්කම ඉන්නවා.ඒත් මට එයාවමයි ඕන.එයාට එ කාලය ඇතුලත ඕන දෙයක් කරන්න පුළුවන් කැමති නම් වෙන කෙනෙක් එක්ක ඉන්න බදින්න ත්‍රීසම් ෆෝසම් කරන්න එහෙම පවා පුළුවන් හැබැයි මට කියලා.මට නොකීවම මට උමතුවක් වගෙ එනවා.මට බොරුව කියන එක පේන්න බෑ.  එතකොට එයාලගෙ ජීවිත මම තිත්ත කරවනවා.ඒ කියන්නෙ එයාලට  බනිනව ගහනව වගෙ දේවල් නෙවෙයි.එයාලගෙ වැඩ කරන තැන්වලට ගිහිං අපහාස වෙන විදිහට වැඩ කරවනවා.නෝන්ඩි කරවනවා.එංගලන්තයේ නිවේදන ෆීල්ඩ් එකෙ රුපවාහිනි තරුවක් එහෙම කලාම එයාලට වෙන දේ ආය හිතාගන්න පුළුවන් නෙ ඔයාලට.එතකොට  සමහරු ආය මගෙ පස්සෙන් එන අවස්ථා තියෙනවා.එතකොට එක දවසකට ආය එයාලව ඇදට අරගෙන අතෑරල දානවා.මම මේ දේවලින් වින්දනයක් ලබනවා.මටම තේරෙනව මේක ලොකු අවුලක් කියල.හැබැයි මේක කවදාවත් නවතින්නෑ.එකක් පස්සෙ එකක් වගෙ යනවා.මේක කෙලින්ම සෙක්ස් වලට සම්බන්ධ නැතත් යම්කිසි දුරකට සම්බන්ධයි.ඒ හිංදා ඒ හිංදා..

එමිලියානෝ හයියෙන් හුස්ම ගන්න සද්දෙ මට ඇහෙනවා.ඈන්ගෙ හීනි ඒත් තද කටහඩ ඊට පස්සෙ ඇහෙනවා.

ඔව් මට තේරුම්ගන්න පුළුවන් එමිලියානෝ.මට විතරක් නෙවේ අපි හැමෝටම මම හිතන්නෙ.ඔයා කීව වගෙ එකක⁣ට එකක් සම්බන්ධයි තමා.මොකද මේ ජීවිතය හිංද.ඉතින් ඒ සම්බන්ධතාවයෙන්ම තමයි අපි මේක ලිහාගන්න ඕන.ඒක ඉදිරියේදි අපි කරමු.එහෙනං දැන් අන්තිමට අංක හය.

අනිත් අයගෙ කතා ඇහුවත් මගෙ කතාව කියන්න වාරය ආවම මම ගොළුවුණා.

අංක හය...

ඈන් ආයම කියනවා.මේක ඇත්තටම කියන්න ඕනමද.කියන්න යන එක හිතන තරම් ලේසි නැ කියල මට එවෙලෙ තේරුණා.මගෙ ඇගිලි මිට මෙලවුණා.ලස්ලෝ යි ඩිලාන් යි මගෙ ඇස් ඉස්සරහ පාවෙල පෙනුනා.

අංක හය..අපි කතා කරමු නේද.

ඈන් ආයමත්.ඒත් මම නිහඩ වෙලා.ඒත්  ඒ එක්කම කවුරුහරි මගෙ ඇගිලිවලින් ඇල්ලුව බව මට තේරුනා.දිග සුදු දුඹුරු අතර පාටක අත් දෙකක්.ඒ මම ලගම හිටිය කෙනා.එමිලියානෝ.

හේ.ටේක් ඊට් ඊසි මේට්.ජස්ට් ස්පීක් අප්.

එයා මට තල්ලුවක් දුන්නා.ඒකෙන් මට පොඩි අස්වැසිල්ලක් දැනුන.ඒ වෙලාවෙ  හැටියට ඒක ලොකු දෙයක්.මම කතා කරන්න ගත්තා.